Forskrift – godtgjørelse ved kommunale ombuds- og tillitsverv.

Vedtatt av kommunestyret 13.11.2019

**Innholdsfortegnelse**

[1 Forskriftens virkeområde og målsetting: 3](#_Toc23924477)

[2 Type godtgjørelse som ytes: 3](#_Toc23924478)

[3 Når forskriften gjelder: 3](#_Toc23924479)

[4 Arbeidsgodtgjørelse 3](#_Toc23924480)

[5 Faste godtgjørelser: 4](#_Toc23924481)

[6 Møtegodtgjørelse 5](#_Toc23924482)

[7 Direkte utgifter forbundet med ivaretakelse av tillitsverv 5](#_Toc23924483)

[8 Skyssgodtgjørelse 5](#_Toc23924484)

[9 Diett/bespisning 5](#_Toc23924485)

[10 Utbetaling 6](#_Toc23924486)

[11 Iverksettelse 6](#_Toc23924487)

# Forskriftens virkeområde og målsetting:

* 1. Hvem regulativet gjelder for:
     1. Medlemmer av kommunestyret og folkevalgte medlemmer av andre kommunale utvalg, styrer, nemnder, råd og plankomiteer oppnevnt av formannskapet og kommunestyret og som ikke får godtgjørelse av andre instanser i h.h.t. lover og regler. Denne bestemmelsen gjelder også medlemmer i menighetsrådenes fellesråd, medlemmer i menighetsrådene og kommunens medlemmer i interkommunale plankomiteer, nemnder og råd.
     2. Medlemmer av kommunale utvalg o.l. som kommunen ber institusjoner, organisasjoner o.l. om å oppnevne. Representanter fra institusjoner som delvis eller helt ut finansieres av det offentlige gis ikke møtegodtgjørelse.
     3. Representanter valgt av kommunen i ikke-kommunale styrer og råd som ikke mottar godtgjørelse fra vedk. institusjon/ styre. (Jfr. 1.5.4.)
  2. Arbeidsgodtgjørelse (kommunelovens § 8-4)

Arbeidsgodtgjørelsens nærmere inndeling og hva den dekker:

* + 1. Godtgjørelse for den arbeidsinnsats som ytes av de folkevalgte representanter utbetales som en godtgjørelse knyttet til det enkelte møte i kommunal regi. For en del særlige byrdefulle tillitsverv, ytes en årlig godtgjørelse i tillegg.
    2. Godtgjørelsen er ment å dekke arbeid utført i møte, arbeid utenom møter til forberedelse, ev. oppfølging av saker, samt utgifter forbundet med tillitsvervet som ikke er særskilt nevnt i regulativet. I spesielle tilfeller kan det etter søknad innvilges godtgjørelse for utgifter forbundet med tillitsvervet. Slike søknader avgjøres av formannskapet
    3. Godtgjørelsen fastsettes i henhold til nedenfornevnte regler

# Type godtgjørelse som ytes:

* 1. Forskriften tar sikte på å yte en rimelig kompensasjon for den arbeidsinnsats som ytes av de folkevalgte representanter, gi erstatning for tap av arbeidsinntekt samt å dekke de reelle utgifter forbundet med tillitsvervet.
  2. Forskriften omfatter følgende type godtgjørelse:

Arbeidsgodtgjørelse (kommunelovens § 8-4) - Erstatning for tapt arbeidsinntekt. (kommunelovens § 8-3) - kostgodtgjørelse og nattillegg. - dekning av reiseutgifter - dekning av utgifter til barnepass. Forskriften omfatter følgende type godtgjørelse:

Arbeidsgodtgjørelse (kommunelovens § 8-4) - Erstatning for tapt arbeidsinntekt. (kommunelovens § 8-3) - kostgodtgjørelse og nattillegg. - dekning av reiseutgifter - dekning av utgifter til barnepass.

# 3 Når forskriften gjelder:

* 1. Forskriften omfatter følgende type godtgjørelse: Godtgjørelse etter denne forskrift tilstås for ordinære møter i det/den styre/nemnd vedkommende er valgt inn i. Dette gjelder også ved befaringer hvis det/den samlede styre/nemnd deltar.
  2. Kommunale ombud som blir pålagt av ordfører eller formannskapet å representere kommunen utenom ordinære møter, skal ha godtgjørelse etter forskriftens pkt. 2.2, unntatt arbeidsgodtgjørelse.

# 4 Arbeidsgodtgjørelse

Arbeidsgodtgjørelsens nærmere inndeling og hva den dekker:

* 1. Godtgjørelse for den arbeidsinnsats som ytes av de folkevalgte representanter utbetales som en godtgjørelse knyttet til det enkelte møte i kommunal regi. For en del særlige byrdefulle tillitsverv, ytes en årlig godtgjørelse i tillegg.
  2. Godtgjørelsen er ment å dekke arbeid utført i møte, arbeid utenom møter til forberedelse, ev. oppfølging av saker, samt utgifter forbundet med tillitsvervet som ikke er særskilt nevnt i regulativet. I spesielle tilfeller kan det etter søknad innvilges godtgjørelse for utgifter forbundet med tillitsvervet. Slike søknader avgjøres av formannskapet.
  3. Godtgjørelsen fastsettes i henhold til nedenfornevnte regler

# 5 Faste godtgjørelser:

* 1. **Ordførerens** godtgjørelse settes til 90% av stortingsrepresentantenes godtgjørelse. Godtgjørelsen gjelder for tjenestegjøring i alle kommunale verv. Folkevalgte som har vervet som sin hovedbeskjeftigelse har samme rett til sykepenger som ansatte i kommunen. Jfr. Komm.l. § 8-8. Folkevalgte som har vervet som sin hovedbeskjeftigelse har samme rett til ytelser ved yrkesskade som ansatte i kommunen. Jfr. Komm.l. § 8-9. Permisjonsreglene følger kommunelovens § 8-10. Ved fratredelse skal folkevalgte som har vervet som sin hovedbeskjeftigelse utbetales godtgjørelse i 3 måneder etter fratredelsen, dersom den folkevalgte ikke går tilbake til lønnet arbeide. Går den folkevalgte tilbake til lønnet arbeid med en gang utbetales lønn i 1 ½ mnd (dvs. feriepenger) Jfr. Komm.l. § 8-6.

Folkevalgte i Brønnøy kommune skal sluttes til en pensjonsordning. Jfr. Komm.l. § 8-7

Ordfører har fri mobiltelefon og internett.

* 1. **Varaordførerens** godtgjørelse settes til 20% av ordførerens godtgjørelse uavhengig hvor mye tid som går med til utøvelse av vervet. Godtgjørelsen gjelder for tjenestegjøring av alle kommunale verv.

Varaordfører skal ikke ha møtegodtgjørelse og/eller tapt arbeidsfortjeneste for utøvelsen av vervet som varaordfører.

Når varaordfører fungerer som ordfører ved langtids sykdom og av den grunn må søke permisjon fra sin ordinære jobb godtgjøres dette for ordfører bestemt. Permisjon må dokumenteres.

Ved uenighet eller uklarheter bringes saken inn for formannskapet som får fullmakt til å godkjenne dette.

* 1. **Formannskapet** medlemmer unntatt ordfører og varaordfører, får en fast årlig godtgjørelse tilsvarende 3% av ordførers godtgjørelse. Det utbetales ikke møtegodtgjørelse.

Fravær fra mer en 1/3 av møtene fører til en reduksjon på 25%. Et medlem som ikke deltar i minst 2/3 av møtene, mister retten til fast godtgjørelse.

Dersom et varamedlem deltar i minst 1/3 av møtene, har vedk. rett til 25% av den faste godtgjørelsen. Et varamedlem som deltar i minst 2/3 av møtene, har rett til full, fast godtgjørelse. Varamedlemmer som ikke oppnår fastgodtgjørelse får utbetalt møtegodtgjørelse.

* 1. **Lederne av driftsutvalgene** får en årlig godtgjørelse tilsvarende 2,5% av ordførers godtgjørelse.
  2. **Utvalgsledere – Gruppe II**

Lederne i de kommunale utvalg som omfattes av gruppe I, får en godtgjørelse tilsvarende 2% av ordførers godtgjørelse.

Gruppe I omfatter:

* Administrasjonsutvalget
* Kontrollutvalget
  1. **Utvalgsledere – Gruppe II**

Ledere i de kommunale utvalg som omfattes av gruppe II, får en godtgjørelse tilsvarende 1% av ordførers godtgjørelse.

Gruppe II omfatter:

* Arbeidsmiljøutvalget (Hvis leder er valgt blant de politiske medlemmer av utvalget)
* Eldrerådet
* Råd for likestilling av funksjonshemmede

# 6 Møtegodtgjørelse

* 1. Medlemmer av kommunale utvalg gis møtegodtgjørelse med kr. 400,- for møter som varer lengre enn 1 time. Telefonmøter godtgjøres ikke.

Samme godtgjørelse utbetales til evt. Møtende varamedlemmer. Møtende varamedlemmer til formannskapet får møtegodtgjørelse hvis man ikke er berettiget til fastgodtgjørelse.

Hvis det avvikles flere møter i ulike utvalg får medlemmet/varamedlemmet kun 1 møtegodtgjørelse.

# Direkte utgifter forbundet med ivaretakelse av tillitsverv

* 1. Erstatning for tapt arbeidsinntekt:
     1. Kommunen dekker legitimert tap i arbeidsfortjeneste i forbindelse med utøvelse av kommunale verv, men inntil kr. 2.500,- pr. dag.

Legitimert tap utover dette beløpet kan dekkes etter egen søknad.

Tapt arbeidsfortjeneste dekkes ved at arbeidsgiver fakturere kommunen direkte for fraværet.

* + 1. Erstatning til kommunale tillitsvalgte som er næringsdrivende godkjent av skatteetaten etter Skattelovens § 5-30, gis dekning for ulegitimert tap i ordinær arbeidsinntekt og legitimerte utgifter som utøvelsen av vervet nødvendiggjør med inntil kr. 1620,- eller kr. 270,- pr. time.(inntil 6 timers møtedag). Den næringsdrivende må selv dokumentere at virksomheten er registrert i enhetsregistret (organisasjonsnummer), og at det leveres selvangivelse for næringsdrivende.
    2. Erstatning for tapt arbeidsfortjeneste og/eller utgifter til stedfortreder, kan også utbetales til kommunale tillitsvalgte, som på kommunens anmodning deltar i møter og kurs.
    3. Kommunale tillitsvalgte som er hjemmeværende, pensjonister, freelancere, studenter m.v., gis en godtgjørelse på kr. 500,- pr. møtedag for ulegitimerte tap. Dette utbetales etter søknad.
    4. Erstatning for tapt arbeidsfortjeneste ifølge dette reglementet utbetales uavhengig av, og i tillegg til eventuell møtegodtgjørelse som det utførte tillitsverv måtte berettige til.
    5. Legitimerte utgifter til barnepass og pass av syke og eldre dekkes. Ulegitimerte utgifter til barnepass og pass av syke og eldre dekkes med kr. 100,- pr. stedfortreder time.

# Skyssgodtgjørelse

* 1. Utgifter i forbindelse med reise til og fra kommunale møter, dekkes etter de til enhver tid gjeldende satser i det offentlige reiseregulativ. Kravet må leveres innen 15. november samme år. Ved lengre reiser avtales reisemåte med ordfører/politisk og krav leveres fortløpende og senest før 15. påfølgende mnd.

# Diett/bespisning

* 1. Det dekkes diett/bespisning etter følgende satser:
     1. Ved møter som varer inntil 3 timer kan det gis en enkel servering for inntill kr. 75,- pr. person. Ved møter utover 3 timer kan det gis servering for inntil kr. 150,- pr. person.

Ved spesielle anledninger kan disse satser fravikes (julearrangement og lignende)

* + 1. Ved deltakelse i eksterne kurs/konferanser og møter, utbetales diett i henhold til det offentlige reiseregulativ.

# Utbetaling

* 1. Krav om kjøregodtgjørelse, tapt arbeidsfortjeneste o.l. Sendes politisk sekretariat for anvisning og utbetaling. I reiseregninger der det fremkommer tvil eller uenighet om kravets legitimitet, legges anvisningsgrunnlaget frem for reglementsutvalget før utbetaling skjer. Møtegodtgjørelse sendes ikke inn da denne oversikten føres ved politisk sekretariat.

# Iverksettelse

* 1. Forskriften gjelder fra 23.10.19